જો કે વિચારને અમલમાં મૂક્યા બાદ તેનું સંચાલન કરવું અને વ્યવસાયને સફળ બનાવવો તે એક મોટો પડકાર હોય છે. વ્યવસાય સફળ જ થશે તેની કોઈ ગેરંટી હોતી નથી. ઘણી વખત યુવાન આ સ્થિતિમાં ડિપ્રેસ થઈ જતો હોય છે અને આડુઅવળું પગલું ભરવાથી માંડીને અવળા રવાડે ચડી જવા સુધીનાં પરિણામો પણ આવતાં હોય છે. જો કે કહેવત છે કે ‘સિદ્ધિ તેને જઈ વરે જે પરસેવે ન્હાય’. તેવી રીતે સાહસ વગર ક્યારેય સિદ્ધિ મળવી શક્ય નથી.